**uČebné osnovy –SLOVENSKÝ JAZYK A SLOVENSKÁ LITERATÚRA PRE ŽIAKOV SO STREDNÝM STUPŇom MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: PaedDr. Magdaléna Polcová**

**Pre 4. ročník - schválené PR, dňa: 13.09.2021**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY – SLOVENSKÝ JAZYK A SLOVENSKÁ LITERATÚRA, 4. ročník ZŠ S VJM, PRE ŽIAKOV SO STREDNÝM STUPŇOM MENTÁLNEHO POSTIHNUTIA**

**Školský rok: 2021/2022**

**Ročník: štvrtý**

**Počet vyučovacích hodín v školskom roku: 3 hodiny týždenne - 99 hodín ročne**

**CHARAKTERISTIKA PREDMETU**

Vyučovanie slovenského jazyka pre žiakov so stredným stupňom mentálneho postihnutia s vyučovacím jazykom maďarským sa orientuje výlučne na konverzáciu. Hlavným cieľom vyučovania slovenského jazyka je, aby žiaci boli schopní vnímať a používať iný, než materinský jazyk, rozumieť najbežnejším pojmom, výrazom a výzvam v slovenskom jazyku, vyjadrovať svoje potreby a požiadavky v slovenskom jazyku, ktoré sú nevyhnutné na komunikáciu v bežnom živote.

Pri vyučovaní slovenského jazyka sa plnia ciele, po dosiahnutí ktorých bude žiak so stredným stupňom mentálneho postihnutia schopné vnímať slovenský jazyk ako komunikačný prostriedok, aby bolo schopné reagovať na nadväzovaný kontakt a vyjadriť svoje potreby. Žiaci sa učia predstaviť seba a svoju rodinu; naučia sa povedať svoju adresu; pomenovať najdôležitejšie inštitúcie v svojom najbližšom okolí; poznať základné termíny týkajúce sa školy; poznať časové pojmy a počtové pojmy do 20; vedieť sa vyjadriť u lekára; poznať názvy potravín; pomenovať domáce zvieratá; recitovať slovenské riekanky, spievať slovenské pesničky.

**CIELE PREDMETU**

* vnímať slovenský jazyk ako komunikačný prostriedok,
* počúvať s porozumením,
* rozvíjať neverbálnu komunikáciu,
* nacvičovať správnu artikuláciu,
* spresňovať správnu výslovnosť žiakov.

**Ročník: štvrtý**

**Počet vyučovacích hodín v školskom roku: 3 hodiny týždenne – 99 hodín ročne**

|  |  |  |  |  |
| --- | --- | --- | --- | --- |
| Učebné osnovy sú totožné so vzdelávacím štandardom ŠVP pre daný predmet | | | | |
| **Počet hodín** | **Tematický celok Vzdelávacia oblasť** | **Téma** | **Proces** | **Obsah** |
| **99** | **Jazyk a komunikácia** | **Čítanie a literatúra** | * Vo výchovno-vzdelávacom procese sa efektívne využívajú aktivizujúce a progresívne formy a metódy vyučovania. * Spája sa rečová činnosť s pohybom, vyučuje sa audiovizuálnou štruktúrno–globálnou metódou spojenou s lingvomotorickou metódou. * Aplikujú sa rozhovory s jednoduchými frázami usmerňované učiteľom. * Žiakov učíme počúvať a vnímať krátky príbeh alebo rozprávku. | **Počúvanie s porozumením**   * Porozumenie bežných povelov a pokynov, (Pozor!, Vstaň!, Sadni si!, Poď sem!, Choď na miesto!, Prines!, Odnes!, Pozeraj!, Pozri!, Ukáž!, Hovor!, Opakuj!, Povedz!, Odlož!, Pracuj!, Otvor!, Zatvor!, Dávaj pozor!), pozdravov (Dobrý deň! Ahoj! Dovidenia!), zdvorilostných prejavov (Prosím ťa, Ďakujem!, Prepáč!, Pomôž...). * Vnímanie a globálne porozumenie krátkeho prejavu učiteľa. * Porozumenie veľmi jednoduchých otázok učiteľa. * **Ústny prejav** * Výslovnosť a artikulácia hlások, najfrekventovanejších slov. * Používanie zdvorilostných fráz primerane situácii (pozdravy: Ahoj!, poďakovanie: Ďakujem!, prosba: Prosím, ospravedlnenie: Prepáč!, Pozor!, blahoželanie: Gratulujem/e!, predstavovanie sa: Volám sa..., Predstavovanie sa (Volám sa...), poďakovanie sa za pomoc (Ďakujem!). * Opakovanie veľmi jednoduchých viet po učiteľovi. * **Usmerňovaný rozhovor** * Riešenie štandardných sociálnych situácií primeraných veku a postihnutiu žiakov v rámci komunikačných tém: * Osobné údaje a rodina (členovia rodiny: otec, mama, slovenská podoba mena žiaka, setra, brat, stará mama, starý otec, ujo, teta), * Dom a domov (dom, miestnosti v byte, zariadenia), * Cestovanie (dopravné prostriedky: auto, bicykel, autobus, vlak, správanie sa v dopravnom prostriedku, cesta do školy), * Starostlivosť o zdravie a telo (časti tela: hlava, telo, ruka, noha, choroby), * Škola a trieda (škola, trieda, vyučovacie predmety, učebné pomôcky, chlapec, dievčatko, ujo, teta, základné farby, čísla do 10), * Obchod, nakupovanie (kultúra nakupovania: Prosím si...) * Ďakujem., základné potraviny, oblečenie, obuv, peniaze počet: 0 - 10), * Počasie, kalendár (ročné obdobia: jar, leto, jeseň, zima, * Sviatky: Mikuláš, Vianoce, Veľká noc, prázdniny, dni v týždni, včera, dnes, zajtra,), * Príroda, ročné obdobia (domáce zvieratá: pes, mačka, ovocie, zelenina, strom, kvety). |
| **Prierezová téma naplnená v rámci tematického celku**  **Osobný a sociálny rozvoj** | | | * porozumieť sebe a iným * uvedomiť si postavenie členov rodiny v rámci socializácie * uprednostňovať priateľské vzťahy v triede i mimo nej | |
| **Implementácia finančnej gramotnosti do vzdelávania**  **3 Zabezpečenie peňazí pre uspokojovanie**  **životných potrieb.**  **3.1 Poznať a harmonizovať osobné, rodinné, spoločenské potreby.** | | | * vysvetliť vzájomné vzťahy medzi životnými potrebami jednotlivca a rodiny * vysvetliť, kedy sporiť a kedy si požičiavať, rozdiel medzi úsporami a pôžičkou | |